Na podlagi 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A in 202/21 – odl. US, v nadaljevanju ZDR-1) in sedmega odstavka 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb, v nadaljevanju ZJU)

**Upravna enota Ruše, Kolodvorska ulica 9, 2342 Ruše objavlja:**

**javno objavo za zasedbo strokovno-tehničnega delovnega mesta za nedoločen čas, za polni delovni čas**

**STROKOVNI SODELAVEC VI, V SLUŽBI ZA SKUPNE ZADEVE (šifra DM 106)**

Poleg splošnih pogojev, ki jih določajo predpisi s področja delovnega prava, morajo kandidati izpolnjevati naslednje pogoje:

* višje strokovno izobraževanje/ višja strokovna izobrazba
* višješolsko izobraževanje (prejšnje)/ višješolska izobrazba (prejšnja)
* najmanj 2 leti delovnih izkušenj

**Naloge delovnega mesta:**

* koordiniranje dela s področja pisarniškega poslovanja, poslovanja z dokumentarnim gradivom;
* sodelovanje pri izvajanju postopkov z delovnega področja;
* usklajevanje s pristojnimi organi;
* razvrščanje, klasifikacija in odprava dokumentarnega gradiva ter urejanje dokumentarnega

gradiva;

* izločanje dokumentarnega gradiva, ki so mu potekli roki hranjenja;
* izvajanje nalog pisarniškega poslovanja;
* vodenje zahtevnejših seznamov, pregledov ter izdelava zahtevnejših gradiv s strokovnega področja;
* izvajanje drugih strokovno tehničnih nalog;
* pravilno in redno izplačevanje iz blagajne oz. sprejemanje plačila upravnih storitev;
* opravljanje drugih nalog delovnega mesta po odredbi nadrejenega;
* evidentiranje vhodne in izhodne pošte, odprema pošte;
* pripravljanje analiz in poročil;
* finančne naloge.

**Prijava kandidata mora vsebovati pisno izjavo:**

* da izpolnjuje pogoj glede zahtevane izobrazbe (razvidna mora biti stopnja/raven in smer izobrazbe), datum (dan, mesec, leto) zaključka izobraževanja ter ustanova, na kateri je bila izobrazba pridobljena;
* da izpolnjuje pogoje glede delovnih izkušenj.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil. Kandidate naprošamo, da izpolnijo priloženi obrazec.

Z izbranim kandidatom bo sklenjeno delovno razmerje za nedoločen čas na delovnem mestu strokovni sodelavec VI (šifra DM 106), s polnim delovnim časom. Izbrani kandidat bo delo opravljal v prostorih Upravne enote Ruše, Kolodvorska ulica 9, 2342 Ruše, oziroma drugih uradnih prostorih kjer upravna enota opravlja svoje naloge.

Kandidat pošlje pisno prijavo na priloženem obrazcu **»Obrazec-za-prijavo-strokovni-sodelavec-DM-106«** v zaprti ovojnici z oznako: **»Prijava na delovno mesto, strokovni sodelavec VI«**, na naslov: Upravna enota Ruše, Kolodvorska ulica 9, 2342 Ruše, in sicer v roku 3 delovnih dni po objavi na spletnem portalu GOV.SI in Zavodu RS za zaposlovanje. Za pisno obliko prijave se šteje tudi elektronska oblika, poslana na elektronski naslov: [ue.ruse@gov.si](mailto:ue.ruse@gov.si) pri čemer veljavnost elektronske prijave ni pogojena z elektronskim podpisom. Če je prijava poslana po pošti, se šteje da je pravočasna, če je oddana na pošto priporočeno, in sicer najkasneje zadnji dan roka za prijavo.

Kandidati bodo o izbiri pisno obveščeni v osmih dneh po zaključenem postopku izbire. Obvestilo o končani izbiri bo objavljeno na [www.gov.si/zbirke/delovna-mesta](http://www.gov.si/zbirke/delovna-mesta).

Informacije v zvezi z javno objavo daje Karmen Pukmeister vsak dan med 9. in 11. uro, na telefon 02/6690697.

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.